ગીતાકાર (૭/૪૧ થી ૪૫) કહે છે કે જ્યારે જીવ શરીર છોડે છે ત્યારે તે પોતાની સાથે જીવના સંસ્કારોને સાથે લઇ જાય છે. જેમ ફૂલ પરથી પસાર થતી વેળા પવન તેની સુગંધ સાથે લઇ લે તેમ. આ સંસ્કારો એટલે જીવનકાળ દરમ્યાન માણસે જ્ઞાનેન્દ્રિયો અને અંત:કરણ દ્વારા મેળવેલ અનુભવો. આ સિદ્ધાંત ઘણો તર્કબદ્ધ છે. ભવિષ્યમાં કોઇ પુનર્જન્મને વૈજ્ઞાનિક રીતે સાબિત કરી શકશે તો તેના પાયામાં ગીતાનો આ સિદ્ધાંત હોવાની શક્યતા ઘણી પ્રબળ છે. ડીએનએ ફીંગરપ્રીન્ટીંગ અને સાઇક્યાટ્રીના સંયુક્ત અનુસંધાન દ્વારા બે જીવો વચ્ચેનો સંબંધ પ્રસ્થાપિત કરી શકાય કે કેમ? વળી જીવ સાથે જોડાયેલા સંસ્કારોના ફીંગરપ્રીન્ટીંગની નવી દિશા પણ ખોલવા જેવી ખરી!